DA hof toe om SAUK te dwing om kongres uit te saai | Maroela Media
Die DA voer aan dat hy suksesvol was in sy hofaansoek om die SAUK te dwing om regstreekse dekking te verskaf aan die party se verkiesingskongres in Port Elizabeth die naweek.
“Die SAUK het voor regter Carelse toegegee dat hy nie ŉ saak het nie deur in te stem tot die DA se versoek,” het James Selfe, voorsitter van die DA se federale raad, gesê. Selfe het die uitkoms as ŉ “oorwinning vir demokrasie” bestempel.
Volgens Selfe het die DA die hof genader aangesien hy van mening is dat die geleentheid in openbare belang is. Selfe het gesê SAUK-hoofde het op 20 Maart onderneem dat SABC2 twee uur lange regstreekse dekking van die kongres sal verskaf.
Die DA se nuwe leier sal intussen Sondagmiddag bekend gemaak word. Sowat 1 425 afgevaardigdes van die party sal die naweek ŉ nuwe partyleier en federale voorsitter kies. Mmusi Maimane, die DA se parlementêre leier, is die gunsteling om as nuwe leier van die DA oor te neem terwyl Athol Trollip, DA-leier in die Oos-Kaap, na verwagting as die nuwe federale voorsitter aangewys sal word.
Gaan koop daai tv lesensies, hardloop!!! haha
As dit nie wet was vir n SABC lesensie nie sou hulle lankal bangkrot gewees het,Behalwe Danksy die ANC wat ons belasting geld gebruik om hulle staande te hou